
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

13 ΦΕΒΡΟΥΑΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ 

26 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναγνώριση της παρόδου Κεσσάνης στην Καβάλα ότι προϋπάρχει 

του έτους 1923 . 1 

Καθορισμός ορίων οικισμού Κάτω Αιγάνη στην Κοινότητα Αιγά- 
νης Ν. Λάρισας και καθορισμός όρων και περιορισμών δόμη¬ 
σης αυτού . 2 

Διόρθωση ασυμφωνίας Σχεδίου πόλεως Ιεράπετρας στη συμβολή 

των οδών Κύπρου και Γρηγορίου Αυξεντίου. 3 

Αναγνώριση της οδού Παπαναστασίου στη Σητεία Ν. Αασιθίου, ότι 
υπάρχει πριν από το 1923 και χαρακηρισμός αυτής ως διατη¬ 
ρητέας . 4 

Καθορισμός χώρου για την Ανέγερση Κέντρου Γεωργικής Εκπαί¬ 
δευσης Αμυνταίου . 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 83678 (1) 

Αναγνώριση της παρόδου Κεσσάνης στην Καβάλα ότι προϋπάρχει του 
έτους 1923. 

Ο ΝΟΜΑΡΧΗΣ ΚΑΒΑΛΑΣ 
' Εχοντας υπόψη: 

1. Το άρθρο 20 του Π.Λ. 17.7.1923 «περί σχεδίων πόλεων κω¬ 
μών κλπ.» καθώς και το Β.Δ. 4.1.1924 με το οποίο τέθηκε σε ισχύ 
το άρθρο 20 του Π.Δ. 17.7.1923. 

2. Το Ν. 3.200 «Περί διοικητικής αποκεντρώσεως και το από 
28.6.1955 Β.Δ. «περί εξαιρέσεως από τις αρμοδιότητες των Νομαρ¬ 
χών αντικειμένων τινών αρμοδιότητας του Τπ. Δ.Ε.». 

3. Το Π.Δ. 532/1970 περί συμπληρώσεως των περί διοικητικής 
αποκεντρώσεως διατάξεων» και το Β.Δ. 712/1970 όπως τροποποιή¬ 
θηκε και συμπληρώθηκε με τα Β.Δ/ματα 647/1971 και 
198/1972. 

4. Τον Α.Ν. 314/1968 «περί παροχής εις τον Τπ. Βορείου Ελλά¬ 
δος και τους Νομάρχες αρμοδιότητας επί θεμάτων εγκρίσεως, επε- 


κτάσεως ή τροποποιήαεως σχεδίων πόλεων και κωμών «ως και το 
Ν.Δ. 1018/1971» περί τροποποιήσεως και συμπληρώσεως του Α.Ν. 
314/68». 

Αφού εξέτασε 

1. Την από 15.7.1985 αίτηση της Άννας Μπότσα προς το Δημο¬ 
τικό Συμβούλιο Καβάλας για αναγνώριση της παρόδου Κεσσάνης στη 
Καβάλα σαν προϋφιστάμενη του έτους 1923. 

2. Την 446/1985 απόφαση του Δημοτικού Συμβουλίου Καβάλας 
με την οποία αποφασίζουμε την αναγνώριση της παρόδου Κεσσάνης 
σαν προϋφισταμένη του έτους 1923. 

3. Το 6991/7.3.1923 πωλητήριο συμβόλαιο του Συμβολαιογρά¬ 
φου Καβάλας Ιωάννη Τσαμαδού. 

4. Την πινακίδα 13 του σχεδίου πόλης Καβάλας που εγκρίθηκε με 
το από 11.3.1939 Δ/γμα (ΦΕΚ 98/1939). 

5. Την σύμφωνη γνώμη του Συμβουλίου Χ.Ο.Π. Ν. Καβάλας, 
18/282/6.11.1985, που γνωμοδότησε μετά από εισήγηση του ΤΠ 
ΚΑΙ ΠΕ Ν. Καβάλας. 

Επειδή από τα παραπάνω στοιχεία συμπεραίνεται ότι η πάροδος 
Κεσσάνης διαμορφώθηκε και σχηματίσθηκε προ του έτους 1923 και 
επειδή κατά παγία Νομολογία του Σ.τ.Ε επί των ακινήτων επί των 
κοινοχρήστων χώρων που σχηματίσθηκαν προ της ισχύος του από 
4.1.1924. Β.Δ/τος, εφαρμόζονται όλες οι διατάξεις οι ισχύουσες και 
στις οδούς που προβλέπονται από το εγκεκριμένο σχέδιο, αποφασίζου¬ 
με: 

Αναγνωρίζουμε ότι η πάροδος Κεσσάνης που βρίσκεται στο Ο.Τ. 
που περιβάλλουν οι οδοί Φιλώτα, Κεσσάνης, Δράκοντος και παρόδου 
Δράκοντος, στη Καβάλα και όπως φαίνεται με τα στοιχεία Ρ’ - Ρ - Σ 
- Τ - I - Κ' -Ρ', στο Τοπογραφικό διάγραμμα που συνοδεύει την 
απόφαση αυτή, το οποίο θεωρήθηκε από την Προϊσταμένη του ΤΠ 
ΚΑΙ ΠΕ, σχηματίσθηκε πριν από το έτος 1923 και εφαρμόζονται σ’ 
αυτή όλες οι διατάξεις που ισχύουν στους εγκεκριμένους δρόμους του 
ρυμοτομικού σχεδίου πόλης Καβάλας. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Καβάλα, 26 Νοεμβρίου 1985 

Ο Νομάρχης 
Γ. ΜΠΕΛΤΣΙΟΣ 













αποτύπωση υφιστάμενης χαταστασης 


238 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟΝ) 



03 

Ο 

Μ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


239 


Αριθ. 5933 (2) 

Καθορισμός ορίων οικισμού Κάτω Αιγάνη στην Κοινότητα Αιγάνης 

Ν. Λάρισας και καθορισμός όρων και περιορισμών δόμησης αυτού. 

Ο ΝΟΜΑΡΧΗΣ ΛΑΡΙΣΑΣ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5. 
1985) «Περί τρόπου καθορισμού ορίων οικισμού της χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική σχετική μελέτη στα πλαίσια του προγράμματος 
των ανοιχτών πόλεων, που αφορούν στον προσδιορισμό των ορίων 
των υπόψη οικισμών. 

3. Τα δελτία Αρχιτεκτονικής αναγνώρισης των οικισμών που συ¬ 
μπληρώθηκε από τους προαναφερόμενους Μελετητές κατά τις υποδεί¬ 
ξεις των σχετικών προδιαγραφών του Τ.Χ.Ο.Π. 

4. Την υπ’ αριθ. 7049/30.10.85 απόφασή μας για την κατηγο- 
ριοποίηση των οικισμών του Ν. Λάρισας που έχουν πληθυσμό μέχρι 
και 2.000 κατοίκους. 

5. Τα πληθυσμιακά στοιχεία της τελευταίας απογραφής του κρά¬ 
τους της Ε.Σ.Υ.Ε. 

6. Την υπ’ αριθ. 239/12/31.10.85 γνωμοδότηση του Συμβου¬ 
λίου Χ.Ο.Π. του Νομού. 

7. Την υπ’ αριθ. 18/9/26.7.85 απόφαση του Κοινοτικού Συμβου¬ 
λίου Αιγάνης, αποφασίζουμε: 

I. Καθορίζουμε τα όρια του οικισμού Κάτω Αιγάνης Κοινότητας 
Αιγάνης Επαρχίας Τυρνάβου του Ν. Λάρισας με στοιχεία 1 - 2 - 

3.18 - 1 όπως αυτά φαίνονται στο συνοδευτικό της παρούσας 

σχεδιάγραμμα κλίμακας 1:5.000 που αποτελεί αναπόσπαστο μέρος 
της απόφασης αυτής και συντάχθηκε βάσει στοιχείων χαρτών και επί 
τόπου ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 


Α. Γενικοί όροι Δόμησης 

Εντός των ορίων του οικισμού Κάτω Αιγάνη θεωρούνται άρτια και 
οικοδομήσιμα τα γήπεδα που έχουν ελάχιστο εμβαδόν 400τ.μ. 

Μέγιστος αριθμός ορόφων 2 και μέγιστο ύψος 7,50μ. 

Κατά παρέκλιση εντός των ορίων των οικισμών θεωρούνται άρτια 
τα γήπεδα με όποιο εμβαδόν είχαν στις 3.5.1985 ημέρα Δημοσίευ¬ 
σης του από 24.4.1985 Δ/τος. 

Β. Ειδικοί όροι Δόμησης 

Επικάλυψη: Στέγη με κεραμίδια και κλίση μέχρι 50% 

Επιφάνειες των όψεων του κτιρίου: Με παραδοσιακά υλικά και 
χρώματα. 

Οι ανοιχτοί εξώστες να μη καταλαμβάνουν ολόκληρο το μήκος της 
όψεως. 

Ανοίγματα: Μέγιστο ποσοστό το 25% της επιφάνειας της όψης 
εφόσον πρόκειται για κατοικία. 

Περίφραξη: Παραδοσιακά υλικά και χρώματα της όψεως. 

III. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και Π.Ε. της Νομαρχίας ώστε 
να εξασφαλίζεται η συνέχεια των υπαρχόντων Κοινοχρήστων χώρων 
και η δημιουργία νέων Κοινοχρήστων χώρων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 24.4.1985 
Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.1985). 

Η παρούσα απόφαση με το σχεδιάγραμμα οριοθέτησης του οικι¬ 
σμού που τη συνοδεύει να δημοσιευθεί στην Εφημερίδα της Κυβερνή- 
σεως. 

Λάρισα, 6 Νοεμβρίου 1985 

Ο Νομάρχης 
ΑΠ. ΒΛΑΣΙΑΑΗΣ 

Αριθ. 2346 (3) 

Διόρθωση ασυμφωνίας Σχεδίου πόλεως Ιεράπετρας στη συμβολή των 
οδών Κύπρου και Γρηγορίου Αυξεντίου. 

Ο ΝΟΜΑΡΧΗΣ ΛΑΣΙΘΙΟΤ 
’ Εχοντας υπόψη: 

1. Τον Ν. 2300/55 «περί διοικητικής αποκεντρώσεως». 

2. Τις διατάξεις του Ν. 1032 περί συστάσεως Υ.Χ.Ο.Π. (ΦΕΚ 
57Α/14.3.80). 

3. Τις διατάξεις του Δ/τος της 18.10.85 περί τρόπου διορθώσεως 
ασυμφωνιών που υπάρχουν μεταξύ εγκεκριμένου σχεδίου πόλεως και 
της υφιστάμενης καταστάσεως. 

4. Το υπ’ αριθ.284/261.4.82 έγγραφο Δ/σεως Οικισμού με το 
οποίο φαίνεται αναγκαία η διόρθωση του σχεδίου πόλεως Ιεράπετρας 
στην συμβολή των οδών Κύπρου και Γρηγ. Αυξεντίου σε εφαρμογή 
του από 18.10.25 Δ/τος. 


Την υπ’ αριθ. 75/27.5.85 απόφαση Δημοτικού Συμβουλίου Ιερά¬ 
πετρας στην οποία συνηγορούν υπέρ της διόρθωσης ασυμφωνίας. 

6. Την από 20.3.85 αίτηση Μαρίας και Θεοδώρου ΓΤετάση, με την 
οποία Ζητείται η εν λόγω διόρθωση, αποφασίζουμε: 

Εγκρίνουμε την διόρθωση ασυμφωνίας μεταξύ εγκεκριμένου σχε¬ 
δίου πόλεως Ιεράπετρας και υφισταμένης καταστάσεως στο τελευταίο 
τμήμα της οδού Γρηγορίου Αυξεντίου και συγκεκριμένα στην συμβολή 
των οδών Γρ. Αυξεντίου και Κύπρου στην Ιεράπετρα. Η διόρθωση της 
ασυμφωνίας εμφαίνεται στο τοπογραφικό διάγραμμα του Υπομ/κού 
Χρήστου Ασπραδάκη. 

Η απόφαση αυτή να δημοσιευθεί στην Εφημερίδα της Κυβερ- 
νήοεως. 

Άγ. Νικόλαος, 27 Νοεμβρίου 1985 

Ο Νομάρχης 
Γ.ΤΖΑΝΑΚΑΚΗΣ 

Αριθ. 4931/2349 (4) 

Αναγνώριση της οδού Παποιναστασίου στη Σητεία Ν. Λασιθΐου, ότι 
υπάρχει πριν από το 1923 και χαρακηρισμός αυτής ως διατηρητέας. 

Ο ΝΟΜΑΡΧΗΣ ΛΑΣΙΘΙΟΤ 

Σύμφωνα με: 

Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και 
συνοικισμών του Κράτους και ανεγέρσεως αυτών». 

β) Του Β.Α. 712/70, όπως τροποποιήθηκε με τα 677/71 και 
198/1972Β.Δ. 

γ) Του Ν. 3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα. 

δ) Την 65/85 γνωμοδότηση του Συμβουλίου της Νομαρχίας μας. 

2. Τις από 18.11.85 αιτήσεις των Πολύχρονη και Αγγέλας Αχλα- 
διανάκη προς το Πολεοδομικό Γραφείο Σητείας, την 112/1985 από¬ 


φαση του Ειρηνοδικείου Σητείας, από τους οποίους προκύπτει ότι η 
οδός (πάροδος οδού) υπάρχει από το 1923. 

4. Το τοπογραφικό σχεδιάγραμμα της αρχιτέκτονα Πόπη Λατσέρη. 

5. Το από ρυμοτομικό σχέδιο πόλεως στο οποίο φαίνεται η εν λόγω 
οδός, αποφασίζουμε: 

Αναγνωρίζουμε ότι η οδός (πάροδος της οδού Παποιναστασίου κο¬ 
ντά στο Γαλλικό Νεκροταφείο στη Σητεία, υπάρχει νομίμώς πριν από 
το έτος 1923, και τη χαρακτηρίζουμε ως αναδασωτέα. 

Η οδός (πάροδος) αυτή φαίνεται στο τοπογραφικό σχεδιάγραμμα 
της αρχιτέκτονα Νηχ/κού Πόπη Δατσέρη. 

Η απόφαση αυτή που ισχύει από την δημοσίευση να δημοσιευθεί 
στην Εφημερίδα της Κυβερνήσεως. 

Άγιος Νικόλαος, 27.11.1985 
Ο Νομάρχης 

ΤΖΑΝΑΚΑΚΗΣ ΓΕΩΡΓΙΟΣ 


7 ύΛοΓΡ Α&ΙΚο Δ/ΑΓΡΑ μ Η Α 

Αριθ. 5691 (5) 

Καθορισμός· χώρου για την Ανέγερση Κέντρου Γεωργικής Εκπαίδευ¬ 
σης Αμυνταίου. 

Ο ΝΟΜΑΡΧΗΣ ΦΛΩΡΙΝΑΣ 
' Εχοντας υπόψη: 

1. Το με Α.Π. 8634/18.6.85 έγγραφο της II περιφερειακής 
Δ/νσης Εγγείων Βελτιώσεων του Υπουργείου Γεωργίας. 

2. Την 27/84 Απόφαση του Δημοτικού Συμβουλίου Αμυνταίου. 

3. Το τοπογραφικό Διάγραμμα όπου φαίνεται ο προς καθορισμός 
χώρος για την ανέγερση Επαρχιακού Κέντρου Γεωργικής Εκπαίδευ¬ 
σης, έκτασης 4150μ 2 , με ενδεικτική θέση του προς ανέγερση κτιρίου. 

4. Τον Νόμο 1512 για «τροποποίηση και συμπλήρωση πολεοδομι- 
κών διατάξεων κλπ» και ειδικότερα το άρθρο 8 παρ. 13. 

5. Την συνημμένη Τεχνική έκθεση του τμήματος τεχνικών μελετών 
του Υπουργείου Γεωργίας για τους όρους και περιορισμούς δόμησης 
του προτεινόμενου γηπέδου. 

Την πράξη 68η της 16ης Συνεδρίασης του Συμβουλίου ΧΟΓΙ Ν. 
Φλώρινας, αποφασίζουμε: 


Τον καθορισμό του χώρου για την ανέγερση Επαρχιακού Κέντρου 
Γεωργικής Εκπαίδευσης στην Βόρεια άκρη της πόλης του Αμυνταίου 
(εκτός σχεδίου) όπως φαίνεται στο με κλίμακα 1:1000 σχετικό διά¬ 
γραμμα που συνοδεύει την απόφαση, με τους εξής όρους δόμησης. 
Οικοδομικό Σύστημα: Πανταχόθεν ελεύθερο 
Κάλυψη: 10% 

Συντελεστής Δόμησης: 0,2 
Αριθμός Ορόφων: 2 
Μέγιστο ύψος (με στέγη): ΙΟμ. 

Ελάχιστη απόσταση κτίσματος από τα όρια του γηπέδου: 15 μέ¬ 
τρα. 

Η παραπάνω απόφαση ισχύει από την δημοσίευσή της στην Εφημε¬ 
ρίδα της Κυβερνήσεως. 

Φλώρινα, 3 Δεκεμβρίου 1985 
Ο Νομάρχης 

ΦΩΤΗΣ ΠΑΠΑΓΙΑΝΝΗΣ 



έκτος σχεδίου 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






